หมอเหรียญทองรับเป็น ขวาจัดไม่ดัดจริต เตรียมจัดกิจกรรม เดิน-วิ่ง ชีวิตนี้เป็นราชพลี
พล.ต.นพ.เหรียญทองรับเป็น ขวาจัดไม่ดัดจริตไม่เคารพความเห็นต่าง ถามหากเกิดภัยคุกความสถาบันกษัตริย์ จะมีใครร่วมเป็นร่วมตัวถวายชีวิตเป็นราชพลีกับตนหรือไม่ ลั่นเตรียมจัดกิจกรรม เดินวิ่งชีวิตนี้เป็นราชพลี เตรียมพลังแผ่นดิน17 ม.ค. 2563 พล.ต.นพ.เหรียญทอง แน่นหนา ผู้อำนวยการโรงพยาบาลมงกุฎวัฒนะ ได้แสดงความเห็นผ่านเฟสบุ๊คส่วนตัว โดยระบุว่า ตนเองไม่ใช่พวกดัดจริตโลกสวย และตนเป็น ขวาจัด ที่ไม่ยอมรับความแตกต่างหลากหลาย ไม่สนวาทกรรมดัดจริตที่ว่า ต้องเคารพความแตกต่างหลากหลาย วาทกรรมนี้ควรเอาไปใช้กับพวกโลกสวย ไม่ควรมาใช้กับตน ใครที่รับไม่ได้ก็ไม่ต้องมาติดตาม หรือมาเป็นเพื่อนในเฟสบุ๊คกัน เพราะตนจะร่วมเป็นร่วมตายกับประชาชนที่กล้าถวายชีวิตเป็นราชพลีเท่านั้น เขายังย้ำด้วยว่า ตนเองเป็น ขวาจัดไม่ดัดจริตนอกจากนี้พล.ต.นพ.เหรียญทอง ยังระบุด้วยว่า หากเกิดสถานการณ์ขัดแย้งที่เป็นภัยคุกคามต่อสถาบันพระมหากษัตริย์ แล้วตนเป็นผู้นำจะมีใครบ้างที่จะร่วมเป็นร่วมตายกับผมเพื่อถวายชีวิตเป็นราชพลีปกป้องสถาบันพระมหากษัตริย์กับตนกับ จนมีผู้เข้ามาสนับสนุนความคิดจำนวนหนึ่งจากนั้นเขาได้โพสต์ต่อไปว่า อาจจะมีการจัดกิจกรรม เดินวิ่ง ชีวิตนี้เป็นราชพลี โดย ไม่ต้องมีเส้นชัย ไม่กำหนดระยะทางกี่ กม. ไม่ต้องทำเสื้อ ไม่กำหนดสีเสื้อ ไม่รับบริจาคเงินสิ่งของ ไม่ต้องเสียเงิน ฟรีทั้งงาน ไม่ถือป้ายเชียร์ ไม่ถือป้ายด่ามีป้ายเดียวเท่านั้น ชีวิตนี้เป็นราชพลีรายการ Walking & Running for Saving the king ใครเอากับผมบ้าง แต่ผมขอไปฟิตร่างกาย ลดพุงก่อนนะครับ เราไม่รีบจัด เพราะไม่อยากให้ถูกนำไปสร้างสถานการณ์ทางเมืองเกิดความวุ่นวายนะครับเราจะทำให้เป็นกิจกรรมสร้างสรรค์เตรียมพลังแผ่นดินเท่านั้นครับ พล.ต.นพ.เหรียญทอง กล่าว
พล.ต.นพ.เหรียญทองรับเป็น ขวาจัดไม่ดัดจริต ไม่เคารพความเห็นต่าง ถามหากเกิดภัยคุกความสถาบันกษัตริย์ จะมีใครร่วมเป็นร่วมตัวถวายชีวิตเป็นราชพลีกับตนหรือไม่ ลั่นเตรียมจัดกิจกรรม
อนุรักษนิยม,กษัตริย์นิยม,เหรียญทอง แน่นหนา,เดินวิ่งชีวิตนี้เพื่อราชพลี